تمت ارشفة منتديات نبع الفرات
راح اجازف وابدي احبك من جديد
وانه ماريدك تخيب ضنوني
وراح اجيلك حته تفهمني شريد
وحته اسجلك ويه اليفهموني
أنتَ جنت وياي دم ويه الوريد
ومن كثر ما احبك يحسدوني
ومو عنيد بحبك انه اكبر عنيد
ولذالك اهلي ما يردونـي
قصدي اريدك . وانتَ قصدك ماتريد
ليش امرت عيونك يصيدوني ؟
يامه گلولي حبيبك ما يفيد
ويامه عنك رادوا يبعدوني
هسه وينك ما اشوفنك بعيد
چا شگلهم هسه لو حاچوني .؟
وليش بالماي العكر گاعد تصيد ؟
وليش حملك باقي فوگ متوني ؟
ما أحبك . راح اعوفك شي أكيد
وراح أگلهم مات اذا سألوني
ولا تكَلي اهواك انه انساك اريد
واهلي ماحبك بعد وصوني .
وانه احبك بس اشوفك من بعيد
ولذالك راح اشيل عيوني